Doložka vybraných vplyvov

	1. Základné údaje

	Názov materiálu

	Vládny návrh zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony.


	Predkladateľ (a spolupredkladateľ)

	vláda Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

· smernica Európskeho parlamentu a Rady (EÚ) 2024/1788 z 13. júna 2024 o spoločných pravidlách pre vnútorné trhy s obnoviteľným plynom, so zemným plynom a s vodíkom, ktorou sa mení smernica (EÚ) 2023/1791 a zrušuje smernica 2009/73/ES (prepracované znenie) (Ú. v. EÚ L, 2024/1788, 15.7.2024) (ďalej len „smernica (EÚ) 2024/1788“)
· nariadenie  Európskeho parlamentu a Rady (EÚ) 2024/1789 z 13. júna 2024 o vnútornom trhu s obnoviteľným plynom, zemným plynom a vodíkom, ktorým sa menia nariadenia (EÚ) č. 1227/2011, (EÚ) 2017/1938, (EÚ) 2019/942 a (EÚ) 2022/869 a rozhodnutie (EÚ) 2017/684 a ktorým sa zrušuje nariadenie (ES) č. 715/2009 (prepracované znenie) (Ú. v. EÚ L, 2024/1789, 15.7.2024)

	Termín začiatku a ukončenia PPK
	Máj 2026

	Predpokladaný termín predloženia na pripomienkové konanie
	Jún 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	Júl 2026

	

	2. Definovanie problému

	Európska únia (ďalej len „EÚ“) prijala v roku 2024 balík opatrení v oblasti dekarbonizácie vodíka a plynu, ktorý pozostáva zo smernice (EÚ) 2024/1788 a nariadenia (EÚ) 2024/1789. Balíkom opatrení sa aktualizujú pravidlá týkajúce sa trhu EÚ so zemným plynom stanovené v smernici Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (Ú. v. EÚ L 211, 14.8.2009) a v nariadení Európskeho parlamentu a Rady (ES) č. 715/2009 z 13. júla 2009 o podmienkach prístupu do prepravných sietí 
pre zemný plyn, ktorým sa zrušuje nariadenie (ES) č. 1775/2005 (Ú. v. EÚ L 211, 14.8.2009). Taktiež 
sa predmetným balíkom zavádza nový regulačný rámec pre špecializovanú vodíkovú infraštruktúru. Ide o základnú súčasť balíka Fit for 55, ktorého cieľom je znížiť emisie uhlíka o 55 % do roku 2030 a v konečnom dôsledku dosiahnuť klimatickú neutralitu do roku 2050. Revidovanými pravidlami 
sa vytvárajú rovnaké podmienky pre trh s vodíkom a vodíkovú infraštruktúru, založené na pravidlách platných v celej EÚ a taktiež odstraňujú prekážky, ktoré bránia ich rozvoju najmä absencia komplexnej právnej úpravy trhu s vodíkom, nedostatočného vymedzenia práv a povinností nových subjektov
 na trhu s vodíkom a chýbajúcich pravidiel pre prístup do vodíkovej infraštruktúry a jej reguláciu. 
Po transpozícií sa uľahčí využívanie obnoviteľných a nízkouhlíkových plynov vrátane vodíka, zabezpečí sa bezpečnosť dodávok a cenová dostupnosť energie pre všetkých občanov. 
Taktiež sa v Európskej zelenej dohode stanovuje cieľ dosiahnuť v roku 2050 klimatickú neutralitu spôsobom, ktorý prispieva k európskej konkurencieschopnosti, rastu a pracovným miestam. Tento cieľ si vyžaduje dosiahnuť do roku 2030 cieľ zníženia emisií o 55 %, ako potvrdila Európska rada 
v decembri 2020, čo si vyžaduje výrazne vyšší podiel obnoviteľných zdrojov energie v integrovanom energetickom systéme. Aktuálny celkový cieľ Únie stanovený v smernici Európskeho parlamentu
 a Rady (EÚ) 2023/2413 z 18. októbra 2023, ktorou sa mení smernica (EÚ) 2018/2001, nariadenie (EÚ) 2018/1999 a smernica 98/70/ES, pokiaľ ide o podporu energie z obnoviteľných zdrojov, a ktorou sa zrušuje smernica Rady (EÚ) 2015/652 (Ú. v. EÚ L, 2023/2413, 31.10.2023) (REDIII) v oblasti energie z obnoviteľných zdrojov je stanovený na 42,5 %, s cieľom výrazne urýchliť súčasné tempo zavádzania energie z obnoviteľných zdrojov. Nad rámec uvedenej povinnej úrovne by sa členské štáty mali snažiť spoločne dosiahnuť celkový cieľ Únie v oblasti energie z obnoviteľných zdrojov vo výške 45 % v súlade s plánom REPowerEU.
Vzhľadom na to, že vývoj slovenského trhu s energiami je veľmi úzko previazaný a podmienený cieľmi a vývojom v rámci EÚ, je nevyhnutné reflektovať aktuálnu reformu trhu s plynom a vodíkom aj do slovenského právneho prostredia. Nové trendy so sebou prinášajú vstup nových aktérov na trh, ktorých práva a povinnosti je potrebné definovať a nastaviť vo vzťahu k existujúcim pravidlám. Slovenský trh s plynom a vodíkom preto musí reflektovať tieto nové požiadavky. Súčasné znenia zákona č. 251/2012 Z. z. o energetike a o zmene a doplnení niektorých zákonov (ďalej len „zákon o energetike“), zákona č. 250/2012 Z. z. o regulácii v sieťových odvetviach (ďalej len „zákon o regulácii“) ako ani zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov (ďalej len „zákon o podpore OZE“) už nevyhovujú trendom a požiadavkám vyplývajúcim z únijnej legislatívy, čo má za cieľ zmeniť predkladaný legislatívny návrh. 
V roku 2025 bola uskutočnená čiastočná transpozícia smernice Európskeho parlamentu a Rady (EÚ) 2024/1788 z 13. júna 2024 o spoločných pravidlách pre vnútorné trhy s obnoviteľným plynom, 
so zemným plynom a s vodíkom, ktorou sa mení smernica (EÚ) 2023/1791 a zrušuje smernica 2009/73/ES (ďalej len ,,smernica (EÚ) 2024/1788“) zameraná najmä na úpravu certifikácie prevádzkovateľa vodíkovej prepravnej siete a úpravu základných pravidiel fungovania vnútorného trhu s vodíkom. Predkladanou novelou sa uskutočňuje úplná transpozícia smernice (EÚ) 2024/1788 
v oblasti vnútorného trhu so zemným plynom, obnoviteľnými plynmi a vodíkom.


	3. Ciele a výsledný stav

	Ciele novej právnej úpravy zahŕňajú:

· transpozíciu smernice Európskeho parlamentu a Rady (EÚ) 2024/1788 z 13. júna 2024 
o spoločných pravidlách pre vnútorné trhy s obnoviteľným plynom, so zemným plynom
 a s vodíkom, ktorou sa mení smernica (EÚ) 2023/1791 a zrušuje smernica 2009/73/ES,
· prispieť k cieľom EÚ v oblasti klímy a energetiky prostredníctvom uľahčenia integrácie obnoviteľných a nízkouhlíkových plynov do energetického systému, stanovenia spoločných pravidiel prepravy, dodávok a skladovania zemného plynu a vodíka, ktoré pomôžu vytvoriť fungujúci trh s vodíkom, 
· definovanie práv a povinností nových subjektov vstupujúcich na trh s vodíkom, ktoré zavádza únijná legislatíva, nastavenie ich vzájomných vzťahov a interakcií,
· vytvorenie právneho rámca pre fungovanie trhu s vodíkom, úprava práv a povinností výrobcov, dodávateľov a odberateľov vodíka, ako aj pravidiel prístupu do vodíkovej siete, zásobníkov
 a vodíkových terminálov


	4. Dotknuté subjekty

	Dotknutými subjektmi sú Úrad pre reguláciu sieťových odvetví (ďalej len „ÚRSO“), prevádzkovateľ prepravnej siete, prevádzkovatelia distribučných sietí.


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nie sú žiadne alternatívne riešenia, úprava musí byť urobená v dotknutej legislatíve tak, aby boli dodržané požiadavky uvedené v európskej legislatíve.

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade, že by požiadavky náležitej transpozície smernice neboli splnené, vystavuje sa členský štát nebezpečenstvu začatia konania podľa článku 258 ZFEÚ pre nesplnenie zmluvných povinností.


	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

Upravené budú nasledovné oblasti:
· pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom,
· navrhuje sa aj úprava základných ustanovení potrebných pre účely činnosti distribúcie vodíka v kontexte prípravných krokov pre vytvorenie podmienok pre rozvoj vodíkového hospodárstva v Slovenskej republike


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Keďže predkladaný materiál predstavuje transpozíciu bez možnosti voľby preskúmanie účelnosti sa neuplatňuje. Účelnosť vyplýva zo samotnej povinnosti transponovať právny predpis EÚ do právneho poriadku SR (v tomto prípade do energetickej legislatívy SR prostredníctvom zákona o energetike, zákona o regulácii, zákona 
o podpore OZE, zákona o ARS a zákone o ochrane spotrebiteľa) a je potvrdená Posúdením vplyvu vykonaným na úrovni EÚ, ktorý je sprievodným pracovným dokumentom Európskej komisie k návrhu právnych predpisov EÚ, ktoré sú transponované.

Komisia do 31. decembra 2030 preskúma vykonávanie Smernice (EÚ) 2024/1788 a predloží správu Európskemu parlamentu a Rade. Komisia v prípade potreby predloží spolu so správou alebo po jej predložení aj legislatívny návrh.
Pri preskúmaní sa zameria predovšetkým na uplatňovanie certifikácie obnoviteľného plynu a nízkouhlíkových palív podľa článku 9 a súvisiace vymedzenie pojmov v článku 2 v snahe posúdiť, či zariadenia, ktorých prevádzka sa začne od 1. januára 2031, vykazujú výraznejšie úspory emisií skleníkových plynov z používania nízkouhlíkových palív a nízkouhlíkového vodíka na to, aby mohli získať certifikáciu podľa uvedeného článku. 
Preskúmanie účelnosti národnej úpravy bude prebiehať paralelne s preskúmavaním účelnosti regulácie EÚ, príp. v nadväznosti na jej závery. 

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☒	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☒	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☒	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

K vplyvom na podnikateľské prostredie: predložený materiál neovplyvňuje náklady PP, z tohto dôvodu sa neuplatňuje mechanizmus znižovania byrokracie a nákladov. Pozitívne vplyvy predkladaného materiálu na podnikateľské prostredie sa týkajú jeho konkurencieschopnosti a produktivity. 
Navrhované rozšírenie právomocí Úradu pre reguláciu sieťových odvetví a rozšírenie rozsahu vecnej a cenovej regulácie v oblasti vodíkového hospodárstva nezakladajú negatívny vplyv na rozpočet verejnej správy.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Ing. Ľubomír Čačaný, HŠR, odbor palív a energetiky, lubomir.cacany@mhsr.sk, tel. číslo: 02/48541908
Mgr. Nikol Duková, HŠR, odbor palív a energetiky, nikol.dukova@mhsr.sk, tel. číslo: 02/48541939 


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

· Analytický dokument rozvoja vodíkového ekosystému na Slovensku spolu so strednodobými a dlhodobými produkčnými scenármi až do roku 2050
· Dokument Národná vodíková stratégia ,,Pripravení na budúcnosť“
· Akčný plán opatrení úspešnej realizácie Národnej vodíkovej stratégie do roku 2026


	13. Stanovisko Komisie na posudzovanie vybraných vplyvov z PPK č. 077/2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia žiada v doložke vybraných vplyvov upraviť a dopracovať bod 2. Definovanie problému, bod 3. Ciele a výsledný stav a bod 8. Preskúmanie účelnosti.
Odôvodnenie: Časť 2. Definovanie problému Komisia považuje za príliš všeobecnú 
a žiada ju dopracovať. Súčasné znenie správne odkazuje na balík EÚ v oblasti plynu a vodíka a na potrebu transpozície, avšak nedostatočne konkrétne pomenúva, aké konkrétne nedostatky súčasnej právnej úpravy má návrh zákona odstrániť. Komisia žiada preto bod 2 doplniť najmä o explicitné pomenovanie absencie komplexnej právnej úpravy trhu s vodíkom, nedostatočného vymedzenia práv a povinností nových subjektov na trhu s vodíkom a chýbajúcich pravidiel pre prístup do vodíkovej infraštruktúry a jej reguláciu.
Podobne aj časť 3. Ciele a výsledný stav Komisia považuje za príliš všeobecnú a žiada ju upresniť. Uvedené ciele síce správne zachytávajú transpozíciu smernice a potrebu integrácie obnoviteľných a nízkouhlíkových plynov vrátane vodíka, avšak výsledný stav nie je vyjadrený dostatočne konkrétne. Komisia žiada preto bod 3 dopracovať tak, aby bolo zrejmé, že výsledkom má byť aj vytvorenie právneho rámca pre fungovanie trhu s vodíkom, úprava práv a povinností výrobcov, dodávateľov a odberateľov vodíka, ako aj pravidiel prístupu do vodíkovej siete, zásobníkov a vodíkových terminálov a pod.
Súčasné znenie preskúmania účelnosti v zásade len odkazuje na budúce preskúmanie vykonávania smernice Európskou komisiou do 31. decembra 2030, čo Komisia nepovažuje za postačujúce z hľadiska vnútroštátneho preskúmania účinnosti a účelnosti predkladaného materiálu. Komisia žiada preto doplniť konkrétny rámec vnútroštátneho preskúmania, vrátane termínu a vecných kritérií, napríklad vo vzťahu k rozvoju vodíkovej infraštruktúry, uplatňovaniu nových práv a povinností účastníkov trhu, praktickému fungovaniu prístupu tretích strán a aplikácii nových regulačných pravidiel.

Komisia žiada predkladateľa o vyznačenie nielen pozitívneho, ale aj negatívneho vplyvu predkladaného materiálu na malé a stredné podniky (MSP) v bode 9. doložky vybraných vplyvov, t. j., že predkladaný materiál má pozitívno-negatívny vplyv na MSP.

Vyhodnotenie: Pripomienka akceptovaná. 
V časti 2 Definovanie problému – upravené v zmysle pripomienky.
V časti 3 Ciele a výsledný stav doplnený ďalší cieľ, ktorým je vytvorenie právneho rámca pre fungovanie trhu s vodíkom, úprava práv a povinností výrobcov, dodávateľov a odberateľov vodíka, ako aj pravidiel prístupu do vodíkovej siete, zásobníkov a vodíkových terminálov.
V bode 8 bolo upravené Preskúmanie účelnosti a účinnosti predkladaného materiálu. 
V bode 9 doložky vybraných vplyvov bol vyznačený aj negatívny vplyv na malé a stredné podniky (MSP). 

K vplyvom na podnikateľské prostredie
Komisia odporúča predkladateľovi, aby v Analýze vplyvov na podnikateľské prostredie popísal pozitívne aj negatívne vplyvy na podnikateľské prostredie.
Odôvodnenie: Navrhovaná právna úprava sa pozitívne dotýka povinností podnikateľských subjektov ako sú vytvorenie nového trhu s vodíkom a vznik nových podnikateľských príležitostí, podpora investícií do infraštruktúry a inovácií, zvýšenie transparentnosti a nediskriminačného prístupu na trhu, zosúladenie s právom EÚ a tým väčšia právna istota pre investorov. Negatívne sa dotýka povinností podnikateľských subjektov a ovplyvňuje ich administratívne a regulačné zaťaženie ako sú nové povolenia, reporting, povinnosti voči ÚRSO, vyššie náklady na compliance, investičné a prevádzkové náklady na infraštruktúru a technológie, regulačná neistota v súvislosti s prechodom na cenovú reguláciu od roku 2033, zvýšenie sankčného 
a kontrolného rizika.

Komisia žiada predkladateľa, aby v časti 3.4 Iné vplyvy Analýzy vplyvov na podnikateľské prostredie doplnil podrobnejší kvalitatívny opis vplyvov predloženého materiálu na podnikateľské prostredie, vrátane dopadov na MSP.

Vyhodnotenie: Pripomienka akceptovaná.
Pozitívne a negatívne vplyvy boli doplnené do analýzy vplyvov na podnikateľské prostredie v bode 3.1.1. V bode 3.4. boli doplnené Iné vplyvy Analýzy vplyvov na podnikateľské prostredie.

K sociálnym vplyvom
V bode 4.2 analýzy sociálnych vplyvov Komisia odporúča identifikovať a popísať vplyvy na prístup odberateľa vodíka v domácnosti k zdrojom, právam, tovarom a službám, najmä k informáciám.
Odôvodnenie: Navrhnuté ustanovenie § 82w predpokladá, že dodávateľ vodíka bude mať voči odberateľom v domácnosti rôzne informatívne povinnosti. Navrhnutý § 82x zasa upravuje práva (a povinnosti) koncového odberateľa vodíka. Obe ustanovenia môžu zakladať pozitívny vplyv na prístup k zdrojom, právam, tovarom a službám.

Vyhodnotenie: Pripomienka akceptovaná. 
Analýza sociálnych vplyvov bola v bode 4.2. doplnená v zmysle pripomienky.

K vplyvom na životné prostredie
Komisia žiada dopracovať analýzu vplyvov na životné prostredie z hľadiska presnejšej kvantifikácie identifikovaných vplyvov.
Odôvodnenie: Komisia pozitívne hodnotí, že doložka vybraných vplyvov správne identifikuje pozitívne aj negatívne vplyvy na životné prostredie a že analýza aspoň orientačne kvantifikuje negatívny vplyv na vodu, keď uvádza spotrebu približne 9 000 litrov vody na 1 tonu vodíka a ročnú spotrebu vody pri elektrolýze na úrovni približne 8 000 až 12 000 m3. Analýza však neobsahuje porovnateľne presnú kvantifikáciu ostatných identifikovaných vplyvov, najmä pri ovzduší a klíme, kde ostáva len na všeobecnej kvalitatívnej úrovni. Komisia preto žiada doplniť presnejšie kvantifikované alebo aspoň scenárovo vyjadrené údaje o očakávaných pozitívnych a negatívnych vplyvoch na jednotlivé zložky životného prostredia a zároveň jasnejšie odlíšiť vplyvy, ktoré vyplývajú priamo z predkladanej novely, od širších predpokladaných vplyvov rozvoja vodíkového hospodárstva.

Vyhodnotenie: Pripomienka akceptovaná.
Analýza vplyvov na životné prostredie bola doplnená v zmysle pripomienky.

K vplyvom na služby verejnej správy pre občana
Komisia nesúhlasí s vyznačením žiadneho vplyvu na služby verejnej správy pre občana v doložke vybraných vplyvov. Komisia predkladateľovi navrhuje, aby v doložke vybraných vplyvov vyznačil pozitívny vplyv na služby verejnej správy na občana a pozitívny a negatívny vplyv na procesy služieb vo verejnej správe.
Odôvodnenie: Pozitívny vplyv na služby verejnej správy na občana: Podľa metodiky je službou pre občana uspokojovanie jeho potrieb pri kontakte s verejnou správou v rôznych „životných situáciách“ (napr. hľadanie zamestnania, rekvalifikácia, prístup k sociálnym službám).
Z materiálu napr. Nové práva koncových odberateľov vodíka (v domácnostiach): Návrh transponuje európsku smernicu a dopĺňa úpravu koncových odberateľov vodíka analogicky k úprave práv odberateľov elektriny a plynu. Občanovi (ako koncovému odberateľovi v domácnosti) vznikajú úplne nové práva na zmenu dodávateľa a právo na informácie o vyúčtovaní. V zmysle bodu 7.1.1 metodiky ide o zmenu existujúcej služby (rozšírenie energetických služieb štátu o novú komoditu – vodík). 
Ochranné opatrenia pred odpojením: Dodávateľ bude mať novú povinnosť informovať odberateľa vodíka v domácnosti o alternatívnych opatreniach na predchádzanie odpojenia z dôvodu neplnenia zmluvných povinností. To priamo ovplyvňuje životnú situáciu občana v núdzi. 
Nová kompetencia ÚRSO pre alternatívne riešenie sporov (ARS): Návrh novelizuje zákon o alternatívnom riešení spotrebiteľských sporov a „určuje príslušnosť ÚRSO na alternatívne riešenie spotrebiteľských sporov vyplývajúcich zo zmlúv o pripojení do vodíkovej distribučnej siete a zmlúv o združenej dodávke vodíka“. Pre občana-spotrebiteľa to znamená vytvorenie novej možnosti (služby), kde môže podať návrh na ARS v prípade sporu s dodávateľom vodíka. Podľa metodiky (bod 7.1.3) ide o priamy vplyv (zavádza sa nová možnosť riešenia sporu pod patronátom štátneho orgánu).
Negatívny vplyv na procesy služieb vo verejnej správe (z hľadiska vzniku nových povinností pre orgán VS): napr. Dodávateľ bude mať novú povinnosť informovať odberateľa vodíka v domácnosti o alternatívnych opatreniach na predchádzanie odpojenia z dôvodu neplnenia zmluvných povinností, nová kompetencia ÚRSO pre alternatívne riešenie sporov.
Pozitívny vplyv na procesy služieb vo verejnej správe (z hľadiska zanikajúcich povinností pre orgán VS): Zánik Komisie pre posudzovanie podmienok v spotrebiteľských zmluvách.

Vyhodnotenie: Pripomienka akceptovaná.
V rámci predkladaného materiálu bola dopracovaná analýza vplyvov na služby verejnej správy pre občana.

Pripomienky Republikovej únie zamestnávateľov (RÚZ)

Vyhodnotenie: Pripomienka súvisiaca s konaním o mimoriadnej regulácii bola v plnom rozsahu akceptovaná. Vlastný materiál bol upravený.

1.2	K Doložke vplyvov, časť 2 Definovanie problému
V druhom odseku navrhujeme znenie poslednej vety nahradiť nasledovným znením: „Aktuálny celkový cieľ Únie stanovený v smernici (EÚ) č. 2023/2413 (REDIII) v oblasti energie z obnoviteľných zdrojov je stanovený na 42,5 %, s cieľom výrazne urýchliť súčasné tempo zavádzania energie z obnoviteľných zdrojov. Nad rámec uvedenej povinnej úrovne by sa členské štáty mali snažiť spoločne dosiahnuť celkový cieľ Únie v oblasti energie z obnoviteľných zdrojov vo výške 45 % v súlade s plánom REPowerEU.“.

Odôvodnenie: Navrhujeme predmetnú vetu aktualizovať tak, aby reflektovala aktuálne platný cieľ Európskej únie v oblasti energie z obnoviteľných zdrojov podľa smernice (EÚ) 2023/2413 (REDIII). Súčasné znenie odkazuje na už neaktuálne cieľové hodnoty stanovené predchádzajúcou právnou úpravou, čo nemusí zodpovedať aktuálnemu právnemu a strategickému rámcu EÚ v oblasti energetiky a dekarbonizácie. Z dôvodu zabezpečenia vecnej správnosti, súladu s platnou európskou legislatívou a zohľadnenia aktuálnych cieľov Únie v oblasti podpory obnoviteľných zdrojov energie navrhujeme uviesť cieľ 42,5 % s ambíciou dosiahnuť 45 % v súlade s plánom REPowerEU.“.

Vyhodnotenie: Pripomienka akceptovaná. Doložka vplyvov v časti definovania problému bola upravená v zmysle pripomienky. 


Pripomienka Asociácie zamestnávateľských zväzov a združení SR (AZZZ)
Vyhodnotenie: Pripomienka súvisiaca s konaním o mimoriadnej regulácii bola v plnom rozsahu akceptovaná. Vlastný materiál bol upravený.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





